laion/Wikipedia-Exotic huggingface dataset:
הים הקריבי

הים הקריבי הוא ים בין-יבשתי מדרום למפרץ מקסיקו, חלק מהאוקיינוס האטלנטי. הוא תחום במדינות ונצואלה, קולומביה ופנמה מדרום, קוסטה ריקה, ניקרגואה, הונדורס, גואטמלה, בליז, ומדינת יוקטן במקסיקו ממערב, קובה, האיטי והרפובליקה הדומיניקנית, ג'מייקה ופוארטו ריקו מצפון והאיים האנטילים הקטנים ממזרח. שטחו של הים הקריבי 2,754,000 קילומטרים רבועים. הנקודה העמוקה ביותר היא בשקע קיימן המצוי בין קובה לג'מייקה ועומקו המרבי 7,686 מטרים. בשם "קריביים" נקראים הים הקריבי והאיים שבו, כגון קובה, היספניולה, הוא האי עליו נמצאות האיטי והרפובליקה הדומיניקנית, פוארטו ריקו, ג'מייקה, איי בהמה, טרינידד וטובגו ועוד איים קטנים רבים נוספים. איים אלו ידועים כאיי הודו המערבית או האיים הקריביים. איי הים הקריבי נחלקים ל-3 קבוצות עיקריות: האנטילים הקטנים – שרשרת איים קטנים בין פוארטו ריקו לוונצואלה. האנטילים הגדולים – קובה, היספניולה, ג'מייקה, פוארטו ריקו ואיי קיימן. איי בהאמה – קבוצת איים קטנים מדרום מזרח לפלורידה. מקור שמו של הים הקריבי הוא באינדיאנים בני שבט הקריב, ששכנו בו. האירופאים שהגיעו לאזור ראו אותם כלוחמניים ואפילו כקניבלים, מילה שהוכנסה לשימוש בעקבות כינוי אחר של בני הקריב, קניבה. הים היה ידוע לשמצה עקב פעילות ערה של שודדי ים במאות ה-16, ה-17 וה-18. שודדים אלה כונו שודדי הים הקאריביים. במלחמת העולם השנייה פעלו צוללות הגרמנים גם בים הקריבי על מנת לשבש העברת נפט מוונצואלה. דייוויד דובילה, יהלומי הכתר של הים הקריבי, נשיונל ג'יאוגרפיק ישראל, גיליון 221, אוקטובר 2016 מדיה וקבצים בנושא הים הקריבי בוויקישיתוף הים הקריבי, באתר אנציקלופדיה בריטניקה (באנגלית) גילי חסקין, גילי חסקין - מדריך חובק עולם, באתר האיים הקריביים ערך זה הוא קצרמר בנושא גופי מים. אתם מוזמנים לתרום לוויקיפדיה ולהרחיב אותו.
אורי בן דוד

אורי בן-דוד (נולד ב-13 בנובמבר 1982) הוא פרופסור בפקולטה לרפואה באוניברסיטת תל אביב וחוקר במחלקה לגנטיקה מולקולרית של האדם ולביוכימיה. בן דוד נולד וגדל בשכונת תל גנים ברמת גן. את הדוקטורט שלו עשה באוניברסיטה העברית בירושלים וסיים אותו בשנת 2014. לאחר מכן עשה את עבודת הפוסט-דוקטורט שלו במכון ברוד של אוניברסיטת הרווארד ו-MIT, ובמסגרתו התפרסם במגזין Nature מחקרו שחשף כיצד האבולוציה של תאי סרטן שגדלים בתרבית משנה את התגובה שלהם לתרופות. עם חזרתו מארצות הברית בשנת 2019 הצטרף כחבר סגל בכיר במחלקה לגנטיקה מולקולרית של האדם וביוכימיה וכעמית במרכז ספרא לביואינפורמטיקה באוניברסיטת תל אביב, ובמאי 2023 קודם לדרגת פרופסור חבר וקיבל קביעות באוניברסיטה. מלגת עזריאלי לתשע"ז-תשע"ט פרס ה-Next Generation Star של האגודה האמריקאית לחקר הסרטן (AACR) ב-2021 נבחר כאחד מ-26 החוקרים הצעירים המצטיינים בעולם של הארגון האירופאי לביולוגיה מולקולרית (EMBO) ב-2022 זכה בפרס קריל עבור תרומות ייחודיות להבנת הבסיס התאי והמולקולרי של אנאפלואידיה בסרטן. מענק מחקר של ה-ERC פרס משפחת כדר להצטיינות במחקר לשנת 2023. בן דוד נשוי ליותם זעירא והשניים הורים לתאומים. בשנת 2015, במהלך הפוסט-דוקטורט שלו במכון ברוד, יזם יחד עם אריק לנדר פנייה ל-FDA במטרה לשנות את מדיניות הארגון לגבי תרומות דם, שלא התירה תרומות מגברים המקיימים יחסי מין עם גברים. בעקבות הפניה, שינה ה-FDA ב-2023 את המדיניות לכזו שאינה תלויה בנטייה מינית, מין או מגדר. אתר האינטרנט הרשמי של המעבדה של פרופ' בן דוד (באנגלית) אורי בן דוד, ברשת החברתית פייסבוק אורי בן דוד, ברשת החברתית LinkedIn אוניברסיטת תל אביב, ‏מחקר חדש מגלה נקודת תורפה בתאים סרטניים, באתר "הידען", 7 בפברואר 2022 אורי בן דוד, באתר science.huji.ac.il ד"ר אורי בן-דוד בין 26 החוקרים הצעירים המצטיינים בעולם, באתר www.tau.ac.il אורי בן-דוד, באתר קרן וולף, ‏2022-04-10 2023 Kadar Family Award - Dr. Uri Ben-David, נבדק ב-2023-07-31 Office of the Commissioner, FDA Finalizes Move to Recommend Individual Risk Assessment to Determine Eligibility for Blood Donations, FDA, ‏2023-05-11 (באנגלית) חוקר הסרטן הישראלי שעשה היסטוריה להט״בית, בעמוד הפייסבוק של ICRF - הקרן לחקר הסרטן בישראל, 6 ביוני 2023
כנא

האם התכוונתם ל... כפר כנא – מועצה מקומית בצפון ישראל. קאנא – כפר בדרום לבנון. כנא (שדה גז) – מאגר גז טבעי פוטנציאלי בסביבות גבול תחום המים הכלכליים של ישראל ולבנון כנה – פעולה בה מרכיבים ענף אשר מצויים עליו אברי ריבוי (כגון עיניים), על ענף ממין אחר, מאותה משפחה של עצים. הענף העליון - נקרא רוכב. הענף שעליו מרכיבים - נקרא כנה.
אנרגיה (פירושונים)

האם התכוונתם ל... אנרגיה – גודל פיזיקלי סקלרי, שמציין את כמות העבודה היכולה להיעשות על ידי כוח אנרגיה אלסטית – אנרגיה פוטנציאלית שמקורה בכוחות חשמליים פנימיים שבין חלקיקי מוצק אנרגיה גאותרמית – אנרגיה תרמית שמקורה בכדור הארץ אנרגיה גרעינית – האנרגיה הטמונה בגרעין האטום אנרגיה חופשית – פוטנציאל תרמודינמי המתאר את האנרגיה הזמינה לניצול עבור מערכת תרמודינמית אנרגיה חשמלית – אנרגיה פוטנציאלית האצורה בשדה חשמלי אנרגיה ירוקה – סוגי אנרגיה שאינם מזהמים את הסביבה הטבעית אנרגיה כימית – אנרגיה פוטנציאלית הנשמרת בקשרים בתרכובות כימיות אנרגיית מים – אנרגיה שמקורה בתנועת מים אנרגיה מתחדשת – אנרגיה שמקורה בתהליכים טבעיים מתמשכים, שאינם מתכלים כתוצאה מניצול האנרגיה האצורה בהם אנרגיה סולארית – אנרגיה שמקורה בקרינת השמש אנרגיה פוטנציאלית – אנרגיה האצורה בגוף כלשהו כתוצאה מכוח הפועל עליו, או בתוכו אנרגיית קול – צורת אנרגיה הנובעת מרטיטת גוף מסוים, הגורמת בכך תנועה במולקולות של מדיום בלתי-קשיח, כגון אוויר אנרגיה קינטית – אנרגיה שבה ניחן גוף מתוקף תנועתו, והיא תלויה רק במסת הגוף ובמהירותו אנרגיה תרמית – חלק האנרגיה של מערכת או גוף, שמיוחס לטמפרטורה שלהם משבר אנרגיה – מחסור חריף במקורות אנרגיה לפעילות הכלכלית משבר האנרגיה העולמי – משבר שפרץ לפני מלחמת יום הכיפורים והחמיר במהלכה ובעקבותיה, כאשר ארצות ערב נקטו בנשק הנפט תוך צמצום אספקת הנפט לעולם המערבי והעלאה חדה של מחירו משרד האנרגיה והתשתיות – משרד ממשלתי, הממונה על כלל תחומי האנרגיה, המשאבים הטבעיים, התשתיות והמים במדינת ישראל אנרגיה נפשית – (אנ') מושג בפסיכולוגיה אנרגיה (רפואה משלימה) – (אנ') מושג ברפואה משלימה
אלן מרי רופ

אלן מרי רופ (באנגלית: Ellen Mary Rope;‏ 1855–1934) הייתה פסלת בריטית. יצירתה בולטת במגוונה ובסגנון שלה, מהקלאסי ועד לפופולרי. היא יצרה בעיקר תבליטים, באבן, מתכת יצוקה או טיח. רופ, נולדה כילדם השביעי של ג'ורג' ואן רופ מבלקסהול, סאפוק, גילתה נטיות אמנותיות כבר בילדותה, אולי בהשפעת אחיה הבכור, ג'ורג' תומס רופ, צייר נוף וחוקר טבע. כדי לטפח את כישוריה, היא נשלחה ללונדון בשנת 1870 כדי ללמוד בבית הספר נוטינגהאם פלייס במרילבון, שם לימדה אותה ציור אוקטביה היל. מאוחר יותר היא חזרה לכפר הולדתה ולמדה בבית הספר לאמנות איפסוויץ'. עבודותיה הראשונות שהוצגו היו ציורים ורישומים של נושאים כפריים דומים ליצירות אחיה, שהציג לצדה. היא חזרה ללונדון לבית הספר סלייד לאמנות ב-1877, המשיכה ללמוד רישום וציור, אבל ב-1880, פרופסור אלפונס לגרוס חשף אותה בקורס לפיסול, שרופ הצטיינה בו, מה שהשפיעה על כיוון האמנות שלה. אמנותה התפתחה בקווים קלאסיים תוך שימת דגש על מעורבות האמן לאורך תהליך היצירה וייצור ידני לא ממוכן. רופ התבססה בלונדון במשך רוב הקריירה המקצועית שלה, לאחר מכן בדאודר רואד, פוטני, שם חלקה מגורים וסטודיו עם האחיינית העוזרת שלה דורותי אן אולדריך רופ. באותו אזור היה הסטודיו לזכוכית צבעונית של אחיינית אחרת מ. אלדריך רופ. רופ פרשה לבית המשפחה בחוות גרוב בבלקסהול זמן קצר לפני מותה ב-1934 בגיל 79. היצירה הראשונה שלה באקדמיה המלכותית לאמנויות הייתה פאנל טרקוטה: "דווד מנגן לפני שאול" (1885). מאותו תאריך היו לה עבודות בתערוכות באקדמיה המלכותית ברוב השנים עד 1918. עד 1893 היא הייתה ידועה מספיק כדי לקבל הזמנה לספק ארבע דמויות תבליט גבס לבניין האישה בתערוכה העולמית של קולומביה בשיקגו.כל דמות הייתה בגובה של כמעט מטר וחצי, וייצג אמונה, תקווה, צדקה וחוכמה שמימית. בנוסף לתצוגת יצירות בתערוכות, היה לה גם עסק מסחרי, והיא הפכה למעצבת מובילה של כלי החרס של דלה רוביה משנת 1896 ועד לסגירתו ב-1906. היא גם יצרה עבודות ביתיות פופולריות יותר כמו דמויות ילדים, פרחים וים. היא יצרה ומכרה תבניות יציקה של דמויות לילדים. עם זאת, העבודות האדריכליות הגדולות נמשכו, כולל דמויות גדולות של אמונה, תקווה וצדקה עבור בית העירייה של לידס, פאנל גדול עבור בניין העירייה של רותרהיט (שנהרס בהפצצות בזמן מלחמה), ואנדרטה ממלט בסנט מרי, בולטון און סוואל. לוח הזיכרון של רופ משיש משנת 1902 תלוי בקתדרלת סולסברי. מדיה וקבצים בנושא אלן מרי רופ בוויקישיתוף Chapter3:"The Poet Sculptor" by Rope, A.". Blaxhall's Creative Past. Blaxhall. pp. 71–106. "The Art of E.M.Rope" by Maclean, F.J., in The Expert, July 13, 1907, pp. 251–2 Magazine of Art: "The Art Movement: The Work of Miss Ellen M. Rope" by "A.F."". 1900. p. 324. Ellen Mary Rope: The Poet Sculptor by Barnes,J., Fagence, S., Heywood, L., & Levy, M. published by H. Blairman & Sons. London. 1997. p. 4. "Miss Ellen Rope, Sculptor" by Kendall, B., in The Artist, December 1899, pp. 206–212 Nichols, K. L. "Women's Art at the World's Columbian Fair & Exposition, Chicago 1893" Article". The Builder: 508. 3 December 1898. Pauline Rose (23 November 2020). "A look at Britain's neglected professional women sculptors". Art UK.
ג'ורג' תומס רופ

ג'ורג' תומאס רופ, באנגלית: George Thomas Rope ‏ (1846–1929) היה צייר בריטי. עבודתו התמקדה בנופי הארץ ובבעלי חיים, במיוחד סוסים, והיא בולטת בנאמנותה למיקום ולדיוק הייצוג. הרבה להשתמש בצבעי שמן אך גם שרטט בעיפרון ופחם וכן צייר בצבעי מים. הוא היה אמן מובהק של מזרח סאפוק, אם כי מדי פעם התמודד עם נושאים רחוקים יותר. הוא גם היה צופה רגיש בתולדות הטבע והיה מחברם של מאמרים רבים וספר אחד בנושא. נולד ב-11 בפברואר 1846, בנם השני של ג'ורג' ואן רופ מבלקסהול ואורפורד, סאפוק. הוא שאף לפתח את כישוריו כאמן גרפי וחוקר טבע. לפני נישואיו של אחיו ארתור, הוא סייע בחשבונות ובניירת בחווה של אחיו, ופנה להתמסר לחלוטין לקריירה האמנותית שלו. עבודתו הראשונה שהוצגה באקדמיה המלכותית (בשנת 1877) הייתה ציור שמן בשם ״עכברי שדה״, שנמכר ב-25 גינאה, מחיר משמעותי עבור אמן לא ידוע. משנת 1875 ואילך, הוא הציג במועדון האמנות היפה של איפסוויץ' כמעט מדי שנה עד 1915 לאחר תאריך זה, הוא הפסיק להציג אך פרסם את אוסף של מאמרי הטבע שלו שנאספו תחת הכותרת "מראות וצלילי הארץ" ב-1915. הוא המשיך להגיש מאמרים על תולדות הטבע ״דיאלקט סאפולק״, עד שנותיו האחרונות. למרות האבחנה של בריאותו חלשה, הוא חי עד גיל 83 ומת בשנת 1929 כתוצאה מתאונה. ג'ורג' תומאס רופ היה הבכור מבין מספר אמנים משפחתיים, כולל אחותו הצעירה אלן מרי רופ, פסלת ידועה בתקופתה, ושלוש אחייניות מרגרט אגנס רופ ו-M. E. Aldrich Rope, שתיהן אמניות ויטראז' בולטות, ודורותי אן אולדריך רופ, פסלת נוספת. מיצירותיו שרדו ציורי שמן, בדרך כלל סצנות כפריות ובעלי חיים, במיוחד סוסים, צבעי מים על נושאים דומים, רישומים בעיפרון ורישומים בדיו, לפעמים הומוריסטיים. הנושאים שלו היו בעלי חיים - ביתיים ובר כאחד, סצנות כפריות, עצים, נושאים שצוירו באור נמוך ובלילה. העבודות המוצגות בגלריה מקיפות מגוון מעבודותיו, אשר ממשיכה למשוך עניין של אספנים. מדיה וקבצים בנושא ג'ורג' תומס רופ בוויקישיתוף Blaxhall's Creative Past" Appendix 1,. Blaxhall. pp.155-158 Rope, G.T. (1915). Country Sights and Sounds. London: Constable "Chapter2:"The Blaxhall Artist" by Day, J.". Blaxhall's Creative Past. Blaxhall. pp.27-70 "Margaret Rope stained glass". www.arthur.rope.clara.net George Thomas Rope, Wickham Market,East Anglian Traditional Art Centre". eatac. A comprehensive list of works is available at Wikimedia Commons as a pdf: List of works.
סייר

האם התכוונתם ל... סַיָיר (אדם הסוקר מקום) סייר – אדם המסתובב במקום כלשהו על מנת להכירו היטב. פעולת הסיור משמשת הן בעלי מקצוע אזרחיים כמו מורי דרך, והן בעלי תפקיד בגופים ביטחוניים כמו צבא, משטרה וחברות אבטחה. סייר (צבא) – חייל העוסק בסיור ובסיור מיוחד (למשל גששים ואנשי סיירות) סייר 07 – הכשרה ותפקיד מסוימים של חיילים סייר משטרתי – שוטר המפטרל בשטח לצורך אכיפת החוק והסדר הציבורי סייר – סוג של פקח (ברשות מקומית) או שומר (בגוף ציבורי או פרטי) סייר (מבוכים ודרקונים) (Ranger) – דמות שחקן במבוכים ודרקונים סַיָיר (בהשאלה, אמצעי לסקירת מקום או מידע) מסטיף (כטב"ם) ("סייר") - כטב"ם ישראלי מנהל קבצים ("סייר קבצים") - סוג של תוכנה לסקירת התיקיות והקבצים במחשב דפדפן ("סייר אינטרנט") - סוג של תוכנה להצגת דפי אינטרנט ("גלישה") בהגייה שונה סייר רקורדס (Sire) – חברת תקליטים אמריקאית אישים אאוחניו סייר (Siller; יליד 1981) – שחקן, דוגמן וזמר מקסיקני מ. סייר – אחד משמות העט של מנחם תַּלְמִי (1926–2018), שהיה סופר, עיתונאי ועורך ישראלי רבקה סייר (Saire; ילידת 1963) – שחקנית וסופרת אנגלייה סיור (פעולתו של הסייר הצבאי) סיירת (פירושונים) ריינג'ר (פירושונים) סר
טום פורבס

טום פורבס (באנגלית: Tom Forbes ‏ נולד; 10 בינואר 1993) הוא שחקן אמריקאי . בשנת 2013 הופיע לראשונה בסדרת הטלוויזיה יומני הרופא הצעיר. בשנת 2015 הופיע בפרק במיני סדרת הטלוויזיה וולף הול. בסדרה גילם פורבס את ויליאם סטאפורד (אנ'), בעלה של מרי בולין. באותה שנה שיחק במיני סדרה הבריטית "The Bastard Executioner". בשנת 2016 שיחק בתפקיד ראשון בסרט העלילתי "And Then I Was French" והשאיל את קולו למשחק המחשב "Steep". מ-2016 עד 2017 שיחק בסדרת הטלוויזיה "The Royals". בשנת 2018 הוא שיחק בסדרת הטלוויזיה זואי ורייבן. בשנת 2019, הוא גילם את הנסיך לואי בשמונה פרקים של העונה השנייה בסדרת הטלוויזיה אבירי הלילה . פורבס הופיע בסדרות הטלוויזיה רבות בהן פיסטול, ואגדות המחר. בשנת 2022 שיחק בתפקיד משנה בסרט העלילתי מורביוס . בשנת 2023 שיחק בתפקיד חוזר בסדרת הטלוויזיה "Champion". טום פורבס, במסד הנתונים הקולנועיים IMDb (באנגלית) Tom Forbes auf Music Liberia, abgerufen am 22. September 2022. (Englisch) Tom Forbes auf Entertainment Zone, abgerufen am 22. September 2022. (Englisch) Daily Mail: Knightfall EXCLUSIVE: Tom Cullen says it was 'pretty cool' to get 'the crap kicked out of you by Luke Skywalker' as he gushes about working with co-star Mark Hamill in season two von Roxy Simons vom 25. Juni 2019, abgerufen am 22. September 2022. (Englisch) Knightfall Season 2 Trailer: His Redemption May Be Their Downfall, ComingSoon.net, ‏11 בפברואר 2019 Max Goldbart, Deadline, Deadline, ‏25 ביולי 2022
מנגן דו-חמצני

מנגן דו-חמצני הוא תחמוצת מנגן שנוסחתה MnO2. מנגן דו-חמצני הוא מוצק שצבעו שחור -חום שהוא המרכיב העיקרי במינרל פירולוזיט. השימוש העיקרי במנגן דו-חמצני הוא בסוללות אלקליין ובסוללות אבץ-פחמן. בנוסף משמש החומר כפיגמנט וכחומר מוצא לתרכובות מנגן אחרת כדוגמת אשלגן פרמנגט. למנגן דו-חמצני מספר פולימורפים כמו גם צורה ממויימת. בצורה ‏β-MnO2 מבנה הגביש כשל רוטיל בו יוני המתכת במרכז אוקטאדר ויוני החמצן בקואורדינציה 3. צורה α-MnO2 פתוחה ומכילה חללים או "תעלות" היכולים להכיל אטומי מתכת כדוגמת כסף או בריום. מנגן דו-חמצני טבעי המופק ממינרלים דוגמת פירולוזיט אינו בדרגת ניקיון המספיקה ליישומים דוגמת סוללות. כדי לקבל חומר נקי מחזרים את חומר הגלם לקבלת מנגן חנקתי Mn(NO3)2 המתפרק מעל 500°C למנגן דו-חמצני M n ( N O 3 ) 2 → M n O 2 + 2 N O 2 {\displaystyle Mn(NO_{3})_{2}\rightarrow MnO_{2}+2NO_{2}} דרך אחרת היא תגובת הקומפרופורציונציה של אשלגן פרמנגנט עם מנגן גופרתי 2 K M n O 4 + 3 M n S O 4 + 2 H 2 O → 5 M n O 2 + K 2 S O 4 + 2 H 2 S O 4 {\displaystyle 2KMnO_{4}+3MnSO_{4}+2H_{2}O\rightarrow 5MnO_{2}+K_{2}SO_{4}+2H_{2}SO_{4}} בחימום ל 530°C מנגן דו-חמצני מתפרק ל Mn2O3 וחמצן 4 M n O 2 → 2 M n 2 O 3 + O 2 {\displaystyle 4MnO_{2}\rightarrow 2Mn_{2}O_{3}+O_{2}} ניתן לחזר מנגן דו-חמצני למנגן באמצעות קוק M n O 2 + 2 C → M n + 2 C O {\displaystyle MnO_{2}+2C\rightarrow Mn+2CO} תגובת חיזור ל +Mn2 עם חומצה גופרתית 2 M n O 2 + H 2 S O 4 → 2 M n S O 4 + O 2 + 2 H 2 O {\displaystyle 2MnO_{2}+H_{2}SO_{4}\rightarrow 2MnSO_{4}+O_{2}+2H_{2}O} תגובת החיזור של מנגן דו-חמצני עם חומצת מימן כלורי בעזרתה בודד קרל וילהלם שלה לראשונה כלור בשנת 1774 MnO 2 + 4 HCl ⟶ MnCl 2 + Cl 2 + 2 H 2 O {\displaystyle {\ce {MnO_2 + 4HCl -> MnCl_2 +Cl_2 +2H_2 O}}} בחימום תערובת מנגן דו-חמצני ואשלגן הידרוקסידי KOH באוויר מתקבל אשלגן מנגנט - חומר גלם בייצור אשלגן פרמנגנט 2 MnO 2 + 4 KOH + O 2 ⟶ 2 K 2 MnO 4 + 2 H 2 O {\displaystyle {\ce {2MnO2 + 4KOH + O_2 -> 2K_2MnO_4 + 2H_2 O}}} מדיה וקבצים בנושא מנגן דו-חמצני בוויקישיתוף
שוואביה החדשה

שוואביה החדשה (גרמנית: Neuschwabenland) היא חלק מיבשת אנטארקטיקה בין 20° מזרח ל 10° מערב (חופפת חלק מהתביעה הנורווגית - "ארץ המלכה מוד") שנתבע בידי גרמניה הנאצית בין 19 בינואר 1939 ל-8 במאי 1945. כמו מדינות אחרות, שלחה גרמניה כמה משלחות לאנטארקטיקה בסוף המאה התשע עשרה ובמאה העשרים המוקדמת, אשר רובן היו מדעיות. המשלחות בסוף המאה התשע עשרה היו אסטרונומיות, מטאורולוגיות והידרולוגיות שיעדיהן היו לאו דווקא אנטארקטיקה עצמה, אלא איי ג'ורג'יה הדרומית, איי קרגלן וארכיפלג קורזה שסביב אנטארקטיקה, ורובן שיתפו פעולה עם קבוצות ממדינות אחרות. המשלחת הגרמנית הראשונה לאנטארקטיקה (1901–1903) הובלה בידי אריק פון דריגאלסקי, פרופסור לגאולוגיה ויוצא צבא גרמני, ובה היה השימוש הראשון בכדור פורח באנטארקטיקה. המשלחת אף גילתה ונתנה שם לארץ הקיסר וילהלם השני. המשלחת השנייה לאנטארקטיקה (1911–1912) שהובלה בידי וילהלם פישר, נועדה לחצות את אנטארקטיקה על מנת לקבוע אם היא יבשת אחת או שמא מספר יבשות. ניסיון החצייה נכשל לפני שבכלל החל, אך בחסותו גילתה המשלחת את חוף לויטפולד ואת מדף הקרח פישר, והעניקה להם את שמותיהם. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מדיה וקבצים בנושא שוואביה החדשה בוויקישיתוף
אליפות העולם בכדורסל 3x3 אתונה (2012)

אליפות העולם בכדורסל 3x3 של פיב"א 2012 הייתה המהדורה הראשונה של אליפות העולם בכדורסל 3x3 (כיום גביע העולם בכדורסל 3x3), אירוע הכדורסל 3x3 החשוב ביותר לנבחרות לאומיות. בטורניר שוחקו שלושה טורנירים נפרדים: לגברים, נשים ונבחרות מעורבות. הטורניר, שאורגן על ידי פיב"א, נערך באתונה, בירת יוון, בין 23 ל-26 באוגוסט 2012. סרביה זכתה באליפות טורניר הגברים לאחר שניצחה את צרפת 16–13 בגמר, ארצות הברית זכתה בטורניר הנשים לאחר ניצחון 17–16 על צרפת, וצרפת ניצחה את ארגנטינה בגמר הטורניר המעורב. בטורניר הגברים השתתפו 24 נבחרות שחולקו לארבעה בתים של שש נבחרות. בשלב הבתים, שנערך בין 23 ל-25 באוגוסט, שיחקה כל נבחרת נגד כל חמש הנבחרות האחרות בבית. ארבע הראשונות בכל בית העפילו לפלייאוף, שנערך ב-25 וב-26 באוגוסט בשיטת גביע. סרביה זכתה באליפות לאחר ניצחון 16–13 בגמר על צרפת. אוקראינה זכתה במדליית הארד לאחר ניצחון 19–18 על ישראל במשחק על המקום השלישי. מקור: מקור: בטורניר הנשים השתתפו 24 נבחרות שחולקו לארבעה בתים של שש נבחרות. בשלב הבתים, שנערך בין 23 ל-25 באוגוסט, שיחקה כל נבחרת נגד כל חמש הנבחרות האחרות בבית. ארבע הראשונות בכל בית העפילו לפלייאוף, שנערך ב-25 וב-26 באוגוסט בשיטת גביע. ארצות הברית זכתה באליפות לאחר ניצחון 17–16 בגמר על צרפת. אוסטרליה זכתה במדליית הארד לאחר ניצחון 18–17 על אוקראינה במשחק על המקום השלישי. מקור: מקור: בטורניר המעורב השתתפו 16 נבחרות מעורבות, שהורכבו משני גברים ושתי נשים. הנבחרות לא חולקו לבתים אלא הוגרלו ישירות לפלייאוף, שנערך בין 24 ל-26 באוגוסט בשיטת גביע. צרפת זכתה באליפות לאחר ניצחון 14–8 בגמר על ארגנטינה. אוקראינה זכתה במדליית הארד לאחר ניצחון 15–8 על צ'כיה במשחק על המקום השלישי. נבחרת ישראל בכדורסל 3x3 לגברים הוזמנה על ידי פיב"א לטורניר. סגל הנבחרת כלל את יועד בית-יוסף, עמית שמחון, עמית תמיר וקורי קאר, ומאמן הנבחרת היה דני גוט. ישראל סיימה במקום השלישי בבית א' עם שלושה ניצחונות ושני הפסדים, ועלתה לפלייאוף. בשמינית הגמר ניצחה ישראל את אנגליה וברבע הגמר את ונצואלה. בחצי הגמר הפסידה הנבחרת לצרפת ובמשחק על המקום השלישי לאוקראינה, וסיימה במקום הרביעי. אתר האינטרנט הרשמי של אליפות העולם בכדורסל 3x3 אתונה (באנגלית) Serbia vs France | 2012 FIBA 3x3 World Championships, פיב"א USA vs France | 2012 FIBA 3x3 World Championships, פיב"א France vs Argentina | 2012 FIBA 3x3 World Championships, פיב"א Ukraine vs Israel | 2012 FIBA 3x3 World Championships, פיב"א Standings | 2012 FIBA 3x3 World Championships, פיב"א Standings | 2012 FIBA 3x3 World Championships, פיב"א Australia vs Ukraine | 2012 FIBA 3x3 World Championships, פיב"א Standings | 2012 FIBA 3x3 World Championships, פיב"א Standings | 2012 FIBA 3x3 World Championships, פיב"א Ukraine vs Czech Republic | 2012 FIBA 3x3 World Championships, פיב"א נבחרת ישראל זומנה לאליפות העולם 3X3 בכדורסל, באתר ONE‏, 14 באוגוסט 2012 Israel | 2012 FIBA 3x3 World Championships, פיב"א רועי גלדסטון, ‏טורניר 3 על 3: ישראל ניצחה פעמים אך הפסידה ליוון, באתר ערוץ הספורט, 23 באוגוסט 2012 אליפות העולם ב-3 על 3: ישראל עלתה שלב, באתר וואלה, 24 באוגוסט 2012 אליפות העולם ב-3 על 3: ישראל סיימה במקום הרביעי, באתר וואלה, 26 באוגוסט 2012
אן ראדג'

אן ראדג' (באנגלית: Anne Rudge; ‏ 29 באוקטובר 1761 - 1 בספטמבר 1836) הייתה מאיירת בוטנית בריטית שאיירה בין היתר את יצירותיו של בעלה, הבוטנאי וחוקר העתיקות אדוארד ראדג'(אנ') ובנה, אדוארד ג'ון ראדג'. היא אחת האמניות הבוטניות המוקדמות ביותר הידועות שהתפרסמו, שכן, בניגוד לאמניות רבות אחרות בתחומה באותה תקופה, היא חתמה על עבודתה. היא נולדה בלונדון בשנת 1761 בשם אן נואיי, בתם של אליזבת לבית דה לה מארה ופיטר נואיי (1723–1809). ממוצא הוגנוטי, משפחתו של פיטר נואיי הגיעה מניסמס(צר') שבצרפת (כיום בלגיה), אביו היגר לאנגליה כדי להימלט מהרדיפות. הוא היה יצרן משי ושופט שלום בקנט. היא התחתנה עם הבוטנאי אדוארד ראדג' (1763–1846) בכנסיית סנט ג'ורג' בכיכר האנובר בלונדון ב-28 ביולי 1791. ילדיהם היו: עורך הדין אדוארד ג'ון ראדג' (1792–1861), אן אליזה ראדג' (1797–1879) ועורך הדין סמואל נואיי ראדג' (1801–1865). העדות הראשונה ליצירת ההדפסים שלה היא קבוצת תחריטים משנת 1799. ראדג' בדרך כלל נתנה להדפסים שלה מספרים בחלק העליון של הלוח. היא התמחתה באיור בוטני מדויק, וסיפקה חמישים לוחות לספר -Plantarum Guianæ rariorum icones et descriptiones hactenus ineditæ (1805–07, בנוסף לאיורים שציירה לעיתונים למאמרי בעלה. הרישומים שלה מתארים במדויק את הפרטים הנדרשים על ידי חוקרים בוטניים כולל חלקי הרבייה של צמחים. לכבודה, זן של שושן מים נקרא על שמה - Nymphaea rudgeana. על פי התעקשותו של אביה היא קיבלה חינוך מצוין, כשהיא בקיאה בשפות מודרניות ועתיקות, במוזיקה ובאמנות. עד נישואיה היא הצליחה לתאר במדויק נופים והיסטוריה טבעית. בעלה פיתח אצלה את הכישורים הדרושים כדי להיות מאיירת מדעית ובוטנית מצליחה, שבה הפגינה "... סגנון עקבי ופרטים מדויקים בקטעים בלוחות שלה, שיכלו להגיע רק מלימוד ועניין אישי אינטנסיבי. הרישומים שלה גדולים, נועזים, ברורים ומדויקים.עם קווי מתאר פשוטים המסייעים להבהיר פרטים ומורכבות עבור הקורא הבוטני." היא מתה בשנת 1836 לאחר מחלה שנמשכה כחמישה שבועות ונקברה בקבר משפחת ראדג' בכנסיית סנט לורנס באוושאם (Evesham). ביום הלווייתה נסגרו בתי הציבור המקומיים לאות כבוד. מדיה וקבצים בנושא אן ראדג' בוויקישיתוף Obituary for Mrs Edward Rudge, The Gentleman’s Magazine, vol. 161, January 1837, pp. 99-101 London, England, Church of England Baptisms, Marriages and Burials, 1538-1812 for Ann Nouaille, City of London, St Andrew Undershaft, 1743-1774: Ancestry.com W. T. Stearn and L. H. J. Williams. Martin's French Guiana Plants and Rudge's 'Plantarum Guianae rariorum Icones', Bulletin du Jardin botanique de l'État à Bruxelles, Vol. 27, Fasc. 2 (Jun. 30, 1957), pp. 243-265 Westminster, London, England, Church of England Marriages and Banns, 1754-1935 for Anne Nouaille, St George, Hanover Square, 1786-1792: Ancestry.com Anne Rudge, British Museum Database Anne B. Shteir and Bernard V. Lightman, eds, Figuring it Out: Science, Gender, and Visual Culture, Lebanon, NH: Dartmouth College Press, 2006, pp. 243-45 The botanical artwork of Anne Rudge, Deakin University Library online Martin's French Guiana Plants and Rudge's "Plantarum Guianae rariorum Icones", עמוד 247 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אן ראדג'".
מרי סרגנט פלורנס

מרי סרגנט פלורנס (באנגלית: Mary Sargant Florence; ‏ 21 ביולי 1857 – 14 בדצמבר 1954) הייתה ציירת בריטית של דמויות, עיטורי קיר בפרסקו ונופים מזדמנים בצבעי מים ופסטל. מרי סרגנט נולדה בלונדון. אביה היה הנרי סרגנט, עורך דין, ואמה הייתה קתרין אמה ביל. אחיה כללו את השופט צ'ארלס הנרי סרגנט, הבוטנאית אתל סרגנט, המנהל וולטר לי סרגנט והפסל פרנסיס ויליאם סרגנט. היא למדה בפריז אצל לוק אוליבייה מרסון, ובבית הספר סלייד אצל אלפונס לגרוס. היא הייתה חברה במועדון האמנות האנגלית החדשה ובאגודת הציירים בטמפרה. ב-1888 היא נישאה להנרי סמית' פלורנס, מוזיקאי אמריקאי. נולדו להם שני ילדים: פיליפ סרגנט פלורנס, כלכלן, ואליקס סטרצ'י, הפסיכואנליטיקאי והמתרגם של פרויד. היא גרה באותה העת בניו ג'רזי. לאחר שבעלה טבע בשנת 1891, היא עברה למארלו, בקינגהמשייר, ובנתה את ביתה, (1899–1900), שם התגוררה עד 1940. הבית תוכנן במקור עם קירות לבנים חשופות, ללא דלתות וללא צנרת. היא הייתה סופרג'יסטית, תומכת בליגת ההתנגדות למיסוי נשים וציירה להם תגים. עם החוקר והעורך מקיימברידג', צ'ארלס קיי אוגדן, היא פרסמה את הספר "מיליטריזם לעומת פמיניזם" (1915) שטען כי לנשים יש את הפררוגטיבה והאחריות להילחם במיליטריזם הבינלאומי. הוא התחקה אחר הקשרים ההיסטוריים ובין מיליטריזם, אימפריאליזם, עבדות וכפיפות נשים. המיליטריזם, כך טענה, היה הגורם השולט בהכנעה הפוליטית, הכלכלית והמינית של נשים על פני חלק ארוך בהיסטוריה האנושית וההופעה המאוחרת של דרישות לזכויות נשים. ב-1940 היא כתבה עבודה על ההיסטוריה, התיאוריה והאסתטיקה של הצבע. היא ערכה שני כרכים של מסמכי אגודת הציירים בטמפה. היא מתה בטוויקנהאם, מידלסקס, 1954. מדיה וקבצים בנושא מרי סרגנט פלורנס בוויקישיתוף Frances Spalding (1990). 20th Century Painters and Sculptors. Antique Collectors' Club Chlak, Victoria. "Nutley opinion: Artist's work shows up across the pond", Nutley Sun, March 31, 2016. Historic England. "Lord's Wood (1332156)". National Heritage List for England. Sharon Ouditt. Fighting forces, writing women: identity and ideology in the First World War, Routledge, 1993 C.K. Ogden and Mary Sargant Florence. Militarism versus Feminism: An Enquiry and a Policy Demonstrating that Militarism involves the Subjection of Women, London: Allen and Unwin, 1915 Ogden and Florence, "Militarism versus Feminism" M. Sargant Florence. Colour Co-ordination, London: John Lane, 1940